જિસસ ક્રાઇસ્ટને શૂળી ચઢાવ્યા હતા, એ 3 એપ્રિલ ઇ.સ. 33નો દિવસ શુક્રવાર હતો. ગૂડ ફ્રાયડે માતમનો તહેવાર છે. અવતારનાં સ્મારકનો તહેવાર છે. તો પછી તેને ગૂડ કેમ કહે છે? પ્રાચીન અંગ્રેજી ભાષામાં પવિત્ર અથવા ઇશ્વરીય કાર્ય માટે ગૂડ શબ્દ છે. ગૂડ ફ્રાયડે એટલે પવિત્ર શુકવાર. આપણે છૂટા પડતી વખતે ગૂડ-બાય કહી છીએ. દરઅસલ એ ‘ગોડ બી વિથ યૂ’(ભગવાન તમારી સાથે છે-ખુદાહાફિઝ) એવી શુભેચ્છાનું અપભ્રંશ છે. એ જ રીતે એવું પણ મનાય છે કે ગૂડ ફ્રાયડેનો ગૂડ ખરેખર તો ગોડ ફ્રાયડે છે. ગૂડ ફ્રાય ડે પછીનાં રવિવાર ઇસ્ટરનાં દિવસે જિસસ ક્રાઇસ્ટનો પુનર્જન્મ થાય છે. ક્રિશ્ચિયન ધર્મમાં માનનારા માને છે કેજિસસે બલિદાન આપીને દુનિયાભરનાં પાપ એમણે પોતે લઇ લીધા અને લોકોને પાપમુક્ત કર્યા એટલે.. આ શુક્રવાર ગૂડ છે.